Zigismunds Lurjē

Zigismunds Lurjē (; ) bija  Latvijas šahists, kas studiju laikā no 1901. līdz 1907. gadam Baltijas Šaha savienības kongresos pārstāvēja Tērbatu. 

Viņa profesija bija ārsts.

 Biogrāfija 
19. gadsimta beigās un 20. gadsimta sākumā Lurjē bija viens no Rīgas spēcīgākajiem šahistiem. Viņš piedalījās četru Baltijas Šaha savienības kongresu šaha turnīros, no tiem divos ieņēma otro vietu. 1907. gada kongresā Rīgā galvenā turnīrā spēlēja 16 šahisti, kas pirmajā etapā — priekšsacīkstēs bija sadalīti divās apakšgrupās. No katras apakšgrupas finālam kvalificējās trīs labākie. Lurjē pārliecinoši uzvarēja savā apakšgrupā, iegūstot 6,5 punkti no 7 iespējamiem un apsteidzot 2.—3. vietas ieguvējus V. Zonu (Rēvele) un A. Otu (Tērbata) par diviem punktiem. Finālturnīra finišu K. Rozenkrancs un S. Lurjē sasniedza ar vienādu punktu summu. Uzvarētāja noskaidrošanai izspēlēja papildus partiju, kurā uzvarēja Kārlis Rozenkrancs un kļuva par turnīra uzvarētāju. 1913. gada kongresā Jelgavā galvenā turnīrā cīnījās 15 šahisti. Lurjē ieguva 10,5 punktus no 14 un bija otrais, par vienu punktu atpaliekot no uzvarētāja Alfrēda Hartmaņa.

1911. gada rudenī Lurjē piedalījās Viskrievijas spēcīgāko amatieru turnīrā Pēterburgā. Divdesmit divu dalībnieku konkurencē viņš dalīja 6.—8. vietu, aiz sevis atstājot J. Bogoļubovu, L. Kubbelu, P. Romanovski, K. Rozenkrancu un citus pazīstamus šahistus.      

 Nozīmīgākie rezultāti 
 Gads  Norises vieta  Turnīra nosaukums  Pārstāvētā pilsēta  Rezultāts 1901  Tērbata  2. Baltijas Šaha savienības kongress  Tērbata  5. vieta 1904  Rēvele  3. Baltijas Šaha savienības kongress  Tērbata  6. vieta 1906  Rīga  Mačs ar A. Nimcoviču  —  5 : 7 (+4 -6 =2) 1907  Rīga  4. Baltijas Šaha savienības kongress  Tērbata  2. vieta 1911  Pēterburga  Viskrievijas spēcīgāko amatieru turnīrs  Rīga  6.—8. vieta 1913  Jelgava  6. Baltijas Šaha savienības kongress  Rīga  2. vieta

 Atsauces 

 Ārējās saites 

Kategorija:Latvijas šahisti
Kategorija:Igaunijas šahisti
Kategorija:Krievijas šahisti